title: -mavzu. Ishchi kuchi, uning bandligi va ishsizlik
text: 392
  1.
  Ishchi kuchini takror hosil qilish va uning xususiyatlari.
  Jamiyatda amalga oshirilayotgan har qanday ishlab chiqarish jarayoni ijtimoiy
  ishlab chiqarish hisoblanadi. Chunki, unda ishtirok etayotgan barcha ishlab chiqarish
  omillari –
  mehnat predmetlari, mehnat qurollari,
  ishchi kuchi hamda ishlab
  chiqarishning boshqa sharoitlari o’z tavsifiga ko’ra ijtimoiy ahamiyat kasb etadi.
  Masalan, bir tomondan, ishlab chiqarish jarayonida qo’llanilayotgan stanok – bu
  o’tgan davrlar davomida yig’ilib kelayotgan ko’plab insonlar buyumlashgan mehnati
  hamda uni yaratishda bevosita ishtirok etgan ko’plab
  kishilar jonli mehnatining
  natijasidir. Boshqa tomondan esa, ushbu stanok vositasida
  yaratilayotgan mahsulot
  ham aniq bir kishining emas, balki bir-birlari bilan ishlab
  chiqarish aloqalari orqali
  bog’langan kishilar guruhi mehnatining natijasidir. Shuningdek, mazkur mahsulotning
  bozor sharoitida hali noma’lum bo’lgan iste’molchi uchun ishlab chiqarilishining o’zi
  ham mazkur jarayonning ijtimoiy tavsifini namoyon etadi.
  Ijtimoiy ishlab chiqarish jarayonida yalpi ishchi kuchi muhim va yetakchi
  omillardan hisoblanadi. Ya
  lpi ishchi kuchi – bu jamiyat yoki alohida olingan
  mamlakat miqyosida qiymat va iste’mol qiymatlarini yaratishda ishtirok etuvchi